ΓΡΑΠΤΗ ΕΡΩΤΗΣΗ E-2196/02

υποβολή: Marjo Matikainen-Kallstrm (PPE-DE) προς την Επιτροπή

(19 Ιουλίου 2002)

Θέμα: Το πεδίο εφαρμογής της οδηγίας για το χρόνο εργασίας

Ο αριθμός των διοικητικών στελεχών στα κράτη μέλη της ΕΕ αυξάνεται διαρκώς. Ωστόσο ο χρόνος εργασίας τους δεν τυγχάνει καλύψεως, καθώς δεν εντάσσεται στο πεδίο εφαρμογής της οδηγίας 93/104/ΕΚ(1) για το χρόνο εργασίας. Τα ωράρια εργασίας των διοικητικών στελεχών είναι από τα επαχθέστερα στα διάφορα κράτη μέλη και οι διαρκείςπερωρίες έχουν ήδη προκαλέσει επαγγελματικές ασθένειες και πολλά άλλα προβλήματα.

Τα μεσαία διοικητικά στελέχη όμως είναι και αυτά μισθωτοί και θα έπρεπε να τυγχάνουν της ίδιας νομικής καλύψεως όπως και τοπόλοιπο προσωπικό. Η ισχύουσα κατάσταση έρχεται σαφώς σε αντίθεση με τον κοινοτικό χάρτη κοινωνικών δικαιωμάτων, ο οποίος εγγυάται ισότητα στις εργασιακές συνθήκες και, ειδικότερα, λογικά ωράρια εργασίας.

Το πεδίο εφαρμογής της οδηγίας για το χρόνο εργασίας πρέπει να επεκταθεί το συντομότερο στα διοικητικά στελέχη των επιχειρήσεων, προκειμένου να αποτραπεί η κόπωση και τα προβλήματαγείας που προκαλούν ταπερβολικά ωράρια εργασίας. Ποιο είναι το χρονοδιάγραμμα της Επιτροπής για την αναθεώρηση της οδηγίας για το χρόνο εργασίας, ώστε να καλύπτει και τα διοικητικά στελέχη·

(1) ΕΕ L 307 της 13.12.1993, σελ. 18.

Απάντηση της κας Διαμαντοπούλου εξ ονόματος της Επιτροπής

(27 Αυγούστου 2002)

Τα διοικητικά στελέχη ανήκουν στο πεδίο εφαρμογής της οδηγίας 93/104/ΕΚ του Συμβουλίου της 23ης Νοεμβρίου 1993 σχετικά με ορισμένα στοιχεία της οργάνωσης του χρόνου εργασίας(1). Πράγματι, σύμφωνα με το άρθρο 1, παράγραφος 3 της οδηγίας, αυτή εφαρμόζεται σε όλους τους ιδιωτικούς ή δημόσιους τομείς δραστηριοτήτων, κατά την έννοια του άρθρου 2 της οδηγίας 89/391/ΕΟΚ, με την επιφύλαξη του άρθρου 17 της παρούσας οδηγίας, εξαιρουμένων των αεροπορικών, σιδηροδρομικών, οδικών, θαλάσσιων, ποτάμιων και λιμναίων μεταφορών, της θαλάσσιας αλιείας και λοιπών θαλάσσιων δραστηριοτήτων, καθώς των ασκούμενων ιατρών.

Επισημαίνεται ότι οι τομείς και οι δραστηριότητες που εξαιρούνται από το πεδίο εφαρμογής της οδηγίας 93/391/ΕΚ θα ανήκουν, από την 1η Αυγούστου 2003 (1η Αυγούστου 2004 όσον αφορά τους ασκούμενους ιατρούς), στο πεδίο εφαρμογής της οδηγίας, ύστερα από την έκδοση της οδηγίας 2000/34/CE(2).

Ωστόσο, σύμφωνα με το άρθρο 17, παράγραφος 1 της οδηγίας, Τα κράτη μέλη, τηρώντας τις γενικές αρχές για την προστασία της ασφάλειας και τηςγείας των εργαζομένων, μπορούν να παρεκκλίνουν από τα άρθρα 3, 4, 5, 6, 8 και 16 εφόσον η διάρκεια του χρόνου εργασίας, λόγω των ιδιαιτεροτήτων της ασκούμενης δραστηριότητας, δενπολογίζεται ή/και δεν προκαθορίζεται ή μπορεί να καθορίζεται από τους ίδιους τους εργαζόμενους, ιδίως δε εφόσον πρόκειται για: α) διευθυντικά στελέχη ή άλλα πρόσωπα εξουσιοδοτημένα να λαμβάνουν αποφάσεις αυτόνομα.

Αυτή η διάταξη δεν αποκλείει τα διοικητικά στελέχη από το πεδίο εφαρμογής της οδηγίας αλλά επιτρέπει τα κράτη μέλη να παρεκκλίνουν από ορισμένα άρθρα.

Όσον αφορά παρέκκλιση από τις βασικές αρχές της οδηγίας, αυτή πρέπει να ερμηνεύεται συσταλτικά. Δεν είναι συνεπώς δυνατόν να επιτραπεί παρέκκλιση από τα προαναφερόμενα άρθρα της οδηγίας για όλα τα διοικητικά στελέχη γενικά αλλά μόνο για εκείνα των οποίων ο χρόνος εργασίας, λόγω των ιδιαιτεροτήτων της ασκούμενης δραστηριότητας, δενπολογίζεται ή/και προκαθορίζεται ή μπορεί να καθοριστεί από τους ίδιους τους εργαζόμενους.

Λαμβάνονταςπόψη τα ανωτέρω η Επιτροπή δεν σκοπεύει να προτείνει τροποποιήσεις στην οδηγία 93/104/ΕΚ για τη διεύρυνση του πεδίου εφαρμογής της.

(1) ΕΕ L 307 της 13.12.1993.

(2) Οδηγίας 2000/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 2000, για την τροποποίηση της οδηγίας 93/104/ΕΚ του Συμβουλίου σχετικά με ορισμένα στοιχεία της οργάνωσης του χρόνου εργασίας ώστε να καλυφθούν οι τομείς και οι δραστηριότητες που εξαιρούνται από την εν λόγω οδηγία, ΕΕ L 195 της 1.8.2000.